《陈橘山挽诗 其一》
宋代·林希逸

昔侍先师席，西轩笔研同。晚为莲社客，私号橘山翁。

内景经谁授，还丹诀自通。仙班催底急，吟此望方蓬。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。